**Doložka vybraných vplyvov**

|  |
| --- |
| 1. **Základné údaje**
 |
| **Názov materiálu****Návrh zákona, ktorým sa mení a dopĺňa zákon č. 39/2015 Z. z. o poisťovníctve a o zmene a doplnení niektorých zákonov v znení neskorších predpisov** |
|  |
| **Predkladateľ (a spolupredkladateľ)****Ministerstvo financií SR** |
|  |
| **Charakter predkladaného materiálu** |[ ]  Materiál nelegislatívnej povahy |
|  |[x]  Materiál legislatívnej povahy |
|  |[ ]  Transpozícia práva EÚ |
| *V prípade transpozície uveďte zoznam transponovaných predpisov:* |
| **Termín začiatku a ukončenia PPK** | 02.08.2016 – 04.08.2016 |
| **Predpokladaný termín predloženia na MPK\*** | 08.08.2016 – 26.08.2016 |
| **Predpokladaný termín predloženia na Rokovanie vlády SR\*** | 14.09.2016 |
|  |
| 1. **Definovanie problému**
 |
| Súčasná právna úprava v zákone č. 39/2015 Z. z. o poisťovníctve a o zmene a doplnení niektorých zákonov v znení neskorších predpisov v § 68 upravuje odvod časti poistného pre poisťovňu, poisťovňu z iného členského štátu a pobočku zahraničnej poisťovne vo výške 8 % z prijatého poistného z poistenia z povinného zmluvného poistenia zodpovednosti za škodu spôsobenú prevádzkou motorového vozidla z činnosti vykonávanej na území Slovenskej republiky za predchádzajúci kalendárny rok na osobitný účet ministerstva vnútra.Prostriedky z osobitného účtu rozdeľuje ministerstvo vnútra po prerokovaní s ministerstvom financií hasičským jednotkám na úhradu nákladov spojených s obstaraním materiálno-technického vybavenia, jeho údržbou a s prevádzkovaním a zložkám ministerstva vnútra na úhradu nákladov spojených s obstaraním technických prostriedkov potrebných na plnenie úloh súvisiacich s výkonom dohľadu nad bezpečnosťou a plynulosťou cestnej premávky, objasňovanie príčin nehôd v cestnej doprave, s výstavbou a vybavením koordinačných stredísk integrovaného záchranného systému a operačných stredísk tiesňového volania a s výstavbou a obstaraním technického vybavenia operačných stredísk tiesňového volania záchrannej zdravotnej služby. Nakoľko v súčasnosti podlieha odvodu len odvetvie povinného zmluvného poistenia zodpovednosti za škodu spôsobenú prevádzkou motorového vozidla, v záujme dosiahnutia cieľov právnej úpravy je potrebné rozšíriť odvod aj na ostatné odvetvia neživotného poistenia. |
| 1. **Ciele a výsledný stav**
 |
| Cieľom navrhovaného zákona je* vykonať úpravy v národnej úprave za účelom zjednotenia odvodovej povinnosti 8 % z prijatého poistného pre poisťovne, ktoré vykonávajú činnosť na území Slovenskej republiky v odvetviach neživotného poistenia,
* podpora preventívnych opatrení smerujúcich k predchádzaniu vzniku škôd a zmierneniu negatívnych následkov už vzniknutých škôd prostredníctvom rozšírenia odvodovej povinnosti z odvetvia poistenia zodpovednosti za škodu spôsobenú prevádzkou motorového vozidla na všetky odvetvia neživotného poistenia, ako aj rozšírenie subjektov, ktorým je tento odvod určený,
* časovo efektívnejšie prerozdeľovanie finančných prostriedkov so štvrťročnou frekvenciou so stanoveným účelom ich použitia.
 |
| 1. **Dotknuté subjekty**

Poisťovne, poisťovne z iných členských štátov, pobočky zahraničných poisťovní |
|  |
| 1. **Alternatívne riešenia**
 |
| Alternatívne riešenia neboli zvažované |
| 1. **Vykonávacie predpisy**
 |
| *Predpokladá sa prijatie/zmena vykonávacích predpisov?* | [ ]  Áno | [x]  Nie |
| *Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:* |
| 1. **Transpozícia práva EÚ**
 |
| Nie |
|  |
| 1. **Preskúmanie účelnosti\*\***
 |
| *Uveďte termín, kedy by malo dôjsť k preskúmaniu účinnosti a účelnosti navrhovaného predpisu.**Uveďte kritériá, na základe ktorých bude preskúmanie vykonané.* |
| \* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky. \*\* nepovinné |
|  |
| 1. **Vplyvy navrhovaného materiálu**
 |
| **Vplyvy na rozpočet verejnej správy** |[x]  **Pozitívne** |[ ]  **Žiadne** |[ ]  **Negatívne** |
|  z toho rozpočtovo zabezpečené vplyvy |[ ]  Áno |[ ]  Nie |[ ]  Čiastočne |
| **Vplyvy na podnikateľské prostredie** |[ ]  **Pozitívne** |[ ]  **Žiadne** |[x]  **Negatívne** |
|  z toho vplyvy na MSP |[ ]  Pozitívne |[ ]  Žiadne |[x]  Negatívne |
| **Sociálne vplyvy** |[ ]  **Pozitívne** |[x]  **Žiadne** |[ ]  **Negatívne** |
| **Vplyvy na životné prostredie** |[ ]  **Pozitívne** |[x]  **Žiadne** |[ ]  **Negatívne** |
| **Vplyvy na informatizáciu** |[ ]  **Pozitívne** |[x]  **Žiadne** |[ ]  **Negatívne** |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na služby verejnej správy pre občana, z toho** |  |  |  |  |  |  |
|  **vplyvy služieb verejnej správy na občana** |[ ]  **Pozitívne** |[x]  **Žiadne** |[ ]  **Negatívne** |
|  **vplyvy na procesy služieb vo verejnej správe** |[ ]  **Pozitívne** |[x]  **Žiadne** |[ ]  **Negatívne** |

|  |
| --- |
| 1. **Poznámky**
 |
| K predbežnej informácií k predmetnému návrhu zákona bolo vznesených šesť vyjadrení. Vyjadrenia Národnej banky Slovenska, Slovenskej asociácie poisťovní, Podnikateľskej aliancie Slovenska, Slovenskej bankovej asociácie, Klubu 500 a Republiková únia zamestnávateľov boli predkladateľom nezohľadnené, nakoľko by nebolo možné dosiahnuť cieľ sledovaný navrhovanou právnou úpravou.Predkladateľ nepredkladá analýzu sociálnych vplyvov, nakoľko sa nedá predpovedať konanie príslušných subjektov (poisťovní, poisťovní z iného členského štátu a pobočiek zahraničných poisťovní) po zavedení navrhovaných zmien. Nie je možné prejudikovať, či poisťovne v rámci konkurenčného prostredia skutočné prenesú navrhovaný odvod na klientov, prípadne v akom rozsahu. Predkladateľ nepredkladá analýzu vplyvov na životné prostredie, nakoľko rozhodovanie o jednotlivých nástrojoch na realizáciu protipovodňových opatrení je v kompetencii príslušného ministerstva a predkladateľ momentálne nevie aké nástroje sa použijú. Taktiež hlavným cieľom návrhu je zníženie škôd na živote, zdraví a majetku a nie zlepšenie ochrany životného prostredia. Potrebné vyčíslenie vplyvov na rozpočet verejnej správy je obsiahnuté v Analýza vplyvov na rozpočet verejnej správy, na zamestnanosť vo verejnej správe a financovanie návrhu. |
| 1. **Kontakt na spracovateľa**
 |
| JUDr. Dušan Katonák, dusan.katonak@mfsr.sk |
| 1. **Zdroje**
 |
| V spolupráci s Inštitútom finančnej politiky Ministerstva financií Slovenskej republiky |
| 1. **Stanovisko Komisie pre posudzovanie vybraných vplyvov z PPK**

Stála pracovná komisia na posudzovanie vybraných vplyvov vyjadruje nesúhlasné stavisko s odporúčaním na dopracovanie podľa pripomienok v bode II. |
|  |